**Incel** on henkilö, jolla on mielestään kyvyttömyys saada romanttista tai seksuaalista seuraa, vaikka haluaisi saada sitä. Incel tulee englannin sanoista *involuntary celibacy* eli vastentahtoinen selibaatti. Incel-alakulttuuri on muodostanut oman yhteisön internetiin. Nuorista miehistä pääasiallisesti koostuva yhteisö syyttää tahdonvastaisesta selibaatistaan useimmiten naisia. Monet inceleistä ovat avoimen naisvihamielisiä ja osa myös uhkailee avoimesti väkivallalla. Empiirisen todistusaineiston mukaan incelit ovat silti keskimäärin väkivallattomampia kuin muut ihmiset ja ylivoimainen enemmistö torjuu täysin väkivallan myös teoriassa.

Historia
--------

### Alana’s Involuntary Celibacy Project

Termiä alettiin käyttää vuonna 1997, kun vain etunimellään tunnettu Alana, kanadalainen nainen, perusti verkkosivuston, jossa kaikenlaiset ihmiset pääsivät purkamaan mieltään seksipartnerin puuttumisesta. Yhteisö oli tarkoitettu turvalliseksi keskustelupaikaksi niille, jotka pääsivät kokeilemaan parisuhdemaailmaa "liian myöhään" eli vasta yli 20-vuotiaina.

Alana itse jätti yhteisön 2000-luvun vaihteessa.

### Nuoret miehet löytävät incel-käsitteen

2000-luvun vaihteessa käsitteen kaappasivat käyttöönsä nuoret miehet.

2000-luvulla incelistä on muodostunut kokonainen alakulttuuri, jonka jäsenistö muodostuu enimmäkseen valkoisista nuorista miehistä. Alakulttuuria tukevilla sivustoilla keskustelu on usein täynnä itsesääliä ja vihaa muita ihmisiä kohtaan, mihin katsotaan vaikuttaneen myös muiden vihasivustojen ja -puheen yleistyminen ja äärioikeiston ja valkoisen ylivallan nousu.

Ideologia
---------

Modernilla incel-yhteisöllä on jaettu uhri-identiteetti. Costellon ja Bussin mukaan yhteisö on fatalistinen: he juhlivat epäonnistumistaan ja lannistavat toisiaan tavoittelemasta romanttista menestystä.

Incel-alakulttuurissa keskustellaan erityisesti seksistä ja läheisyydestä, jota jäsenet eivät saa. Jotkut jäsenistä syyttävät ujouttaan, miesvaltaisia työpaikkojaan, negatiivista minäkuvaansa, miehisiä mittojaan tai fyysistä olemustaan siitä, etteivät he pysty solmimaan seksisuhteita. Jotkut jäsenistä syyttävät tästä naisia. 

Tyypillistä keskusteluissa on naisviha ja uskomus siitä, että miehillä on oikeus saada seksiä. Jotkut jäsenistä pitävät kaikkia naisia tyhjänpäiväisinä ja kiinnostuneina vain omasta ulkonäöstään. Incel-miesten kirjoituksissa naisia esineellistetään ja halveksitaan, vaikka samanaikaisesti jotkut heistä haluavat seksiä vihaamiensa naisten kanssa.

Keskusteluissa käytetään termiä "Chad" komeista, lihaksikkaista naistenmiehistä, joille on helppoa löytää kumppani. Nämä miehet kohtelevat naisia huonosti, mutta naiset joko pitävät tästä tai jättävät sen huomioimatta miehen ulkonäön vuoksi. Osa Inceleistä pitävät itseään kaikin puolin "Chadeja" ylivertaisampina. Osa taas kokee olevansa kilttejä ja mukavia, jonka vuoksi he ansaitsevat saada seksiä tai parisuhteen palkkioksi.

Vox-julkaisun mukaan jotkut incelit ovat esittäneet omaa versiotaan seksuaalisesta marxilaisuudesta, jonka mukaan jokaiselle yksilölle olisi jollain tavalla olemassa sekä ulkonäöllisesti että taloudellisesti vastaava kumppani.

Väkivalta
---------

Muistotilaisuus itsensä inceliksi julistaneen Elliot Rodgerin uhreille vuonna 2014. Rodger tappoi kuusi ja haavoitti neljäätoista. Rodger kertoi teon motiiviksi halunneensa rangaista naisia jotka torjuivat hänet.
Empiirisen todistusaineiston mukaan incelit ovat vähemmän väkivaltaisia kuin muu väestö, vaikka tapausten valtava mediahuomio on synnyttänyt vastakkaisia käsityksiä. Lisäksi incel-postauksistakin vain 1,39 % oikeutti väkivaltaa ja incelien ylivoimainen enemmistö torjuu väkivallan täysin. Väkivallattomuuden syy saattavat olla netin virtuaalimaailmat, kuten pornografia, jotka tuottavat seksuaalisen täyttymyksen tunnetta ja vähentävät motivaatiota kilpailuun tosielämän kumppaneista rauhoittaen seksittömiä nuoria miehiä.

Tiedossa on eri puolilla maailmaa incel-ryhmiin kytkeytyviä väkivaltatapauksia. Kanadassa ajoi vuonna 2018 mies väkijoukkoon sillä seurauksellä, että kymmenen ihmistä kuoli. Mies kertoi kuuluvansa incel-liikkeeseen ja teon olleen kosto naisten häneen kohdistuvasta hyljeksinnästä. Kanadalainen 17-vuotias poika puukotti helmikuussa 2020 naisen Torontossa eroottisessa hierontapaikassa. Häntä vastaan on nostettu terrorismisyyte teon taustalla olevan incel-ideologian vuoksi.

Nettifoorumit
-------------

Yksi maailman suosituimmista online-foorumeista, Reddit, on sulkenut incel-yhteisön alaredditin /r/incels viha- ja väkivaltapuheeseen vedoten. Aliredditillä oli noin 40 000 käyttäjää; tosin tarkkaa tietoa ei ole siitä, olivatko kaikki jäsenet incel-kulttuurin kannattajia vai vain siitä kiinnostuneita seuraajia.

Poliittisesti vasemmalla
------------------------

Laajimman incel-tutkimuksen mukaan incelit ovat lievästi vasemmistolaisia. Erityisen vasemmistolaisia he olivat kysymyksissä, jotka koskevat homoseksuaalisuutta, yritysten voittoja ja sosiaaliturvaa.

Henkinen tasapaino
------------------

Sexpo vastaanottaa viikoittain viestejä, joissa kerrotaan sosiaalisen ja seksuaalisen yksinäisyyden aiheuttamasta vihasta, ahdistuksesta ja jopa itsetuhoisista ajatuksista. Samoista aiheista keskustellaan myös incel-palstoilla ja onkin ehdotettu että incel-miehet saattaisivat kärsiä masennuksesta ja sosiaalisesta ahdistuksesta; terapiaan ja lääkitykseen turvautumisen sijaan he syyttävät naisia huonovointisuudestaan.

Kritiikkiä
----------

Incel-keskustelu saattaa osiltaan olla vain oman pahan olon purkamista, mihin anonyymit sivustot antavat mahdollisuuden, eikä todellisuudessa haluta oikeasti satuttaa ketään toista. Keskustelupalstojen sulkemisesta on asiantuntijoilla eriäviä näkemyksiä. Sulkemisen ajatellaan vain ajavan käyttäjät muualle syvemmälle internettiin, kun toiset taas puoltavat palstojen sulkemista kokonaan, ennen kuin ne tuottavat uusia väkivallantekoja.

Katso myös
----------

* Feminismi
* Antifeminismi
* Men Going Their Own Way

Lähteet
-------

1. 1 2  Huovinen, Arto: Terroristit, jotka vihaavat naisia *Kansan Uutiset*.  3.5.2018. Viitattu 20.8.2018.
2. 1 2  Jukka Huusko, Terrorisyyte liitettiin naisvihamieliseen incel-alakulttuuriin. Helsingin Sanomat 21.5.202 s. 37 Verkkoversio
3. ↑  Stone, Lyman: Male Sexlessness Is Rising, But Not for the Reasons Incels Claim  14.5.2018. Institute for Family Studies. Viitattu 20.8.2018. (englanniksi)
4. 1 2 3 4 5  Incel-miehistä puhutaan jatkuvasti, mutta entäs naiset, jotka eivät saa seksiä? Anna kertoo, millaista elämä ilman seksiä ja parisuhdetta on *www.eeva.fi*.  24.11.2022. Viitattu 9.12.2022.
5. 1 2 3  William Costello & David M. Buss: Why isn’t There More Incel Violence?.  *Adaptive Human Behavior and Physiology*, 12.7.2023, 16. vsk. Artikkelin verkkoversio.
6. 1 2  Kassam, Ashifa: Woman behind 'incel' says angry men hijacked her word 'as a weapon of war' *The Guardian*.  26.4.2018. Viitattu 10.10.2019. (englanniksi)
7. ↑  Zimmer, Ben: How ’Incel’ Got Hijacked *Politico*.  8.5.2018. Viitattu 20.8.2018. (englanniksi)
8. ↑  Why are 'incels' so angry? The history of the little-known ideology behind the Toronto attack *The Straits Times*.  28.4.2018. Viitattu 27.6.2021. (englanniksi)
9. ↑  Myers, Fraser: Incels: The Ugly Truth  Heinäkuu, 2018. Spiked Online. Viitattu 22.8.2018. (englanniksi)
10. ↑  Incels Grinnell College. Viitattu 20.8.2018. (englanniksi)
11. 1 2  Samotin, Perrie ja Dancyger, Lilly: Incels: Breaking Down the Disturbing, Thriving Online Community of Celibate Men *Glamour*.  26.4.2018. Viitattu 20.8.2018. (englanniksi)
12. ↑  Pettersson, Maria: Mukava kundi haluaa palkintoseksiä normaalista käytöksestä *Nyt-liite*.  13.6.2018. Viitattu 20.8.2018.
13. ↑  Jennings, Rebecca: Incels Categorize Women by Personal Style and Attractiveness *Racked*.  28.4.2018. Viitattu 20.8.2018. (englanniksi)
14. ↑  What Is an Incel? A Term Used by the Toronto Van Attack Suspect, Explained *New York Times*.  24.4.2018. Viitattu 20.8.2018. (englanniksi)
15. ↑  Joe Whittaker, William Costello ja Andrew G. Thomas: Predicting Harm Among Incels (Involuntary Celibates): The Roles of Mental Health, Ideological Belief and Social Networking  helmikuu 2024. Teksasin yliopisto.
16. 1 2  Määttänen, Juuso: Incel-liikkeen mukaan naisia pitää rangaista seksittömyydestä – Huonoin ratkaisu "inceleille" on kerääntyä yhteen vihaamaan muita, koska apua saa vaikka heti, sanoo seksuaalineuvoja *Nyt-liite*.  8.5.2018. Viitattu 20.8.2018.
17. ↑  Samotin, Perrie ja Dancyger, Lilly: Incels: Breaking Down the Disturbing, Thriving Online Community of Celibate Men *Glamour*.  26.4.2018. Viitattu 20.8.2018. (englanniksi)

Kirjallisuutta
--------------

* Sippel, Kirsti: *"Tuhoutukoot naiset maailmani mukana" – Incel paineen varaventtiilinä, ideologiana ja yhteiskunnallisena ilmiönä*. Pro gradu -tutkielma. Turun yliopisto, 2020. Tiedosto (PDF).

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Verkkorikollisuus ja nettikiusaaminen |
| --- |
|  |
| Häirintä internetissä*Häirintä on usein rikoksena rangaistavaa.* | 

|  |  |
| --- | --- |
| Kiusaaminen | 
* Floodaus
* Šokkisivusto
* Tietokonepila
* Trollaus (nettiriidan haastaminen)
* Natsikortti

 |
|  |
| Ahdistelu | 
* Kunnianloukkaus
* Seksuaalinen häirintä
* Someraivo

 |
|  |
| Vainoaminen | 
* Henkilökohtaisen tiedon levittäminen (Doksaus)
* Maalittaminen (Swattaus)
* Salakatselu

 |
|  |
| Huijaaminen | 
* Internethuijaus
* Huijausviestit ja ketjukirjeet

 |
|  |
| Poliittinen terrorismi | 
* Alt-right
* Incel
* Vihapuhe
* Valeuutinen
* Streisandin ilmiö

 |

 |
|  |
| Verkkorikollisuus*Katso myös pimeä verkko* | 

|  |  |
| --- | --- |
| Varkaudet ja huijaukset | 
* Verkkourkinta eli tietojenkalastelu
* Manipulointi (engl. social engineering)
* Internethuijaus
* Nigerialaiskirjeet (Sakawa)
* Romanssihuijaus
* Roskaposti

 |
|  |
| Murtautuminen ja hyökkäykset | 
* Bottiverkko (Orjakone)
* IP-osoitteen väärentäminen
* Krakkeri (tai Hakkeri)
* Merkistökrakkaus
* Mies välissä -hyökkäys
* Palvelunestohyökkäys (Smurf-hyökkäys)
* Pirstoumahyökkäys
* TCP-kaappaus
* Tietomurto

 |
|  |
| Haittaohjelmat*(Katso aikajana)* | 
* Haittaohjelma
* Tietokonevirus (Matkapuhelinvirus)
* Hyökkäysohjelmat (WinNuke)
* Mato
* Troijalainen
* Vakoiluohjelma
* Valeohjelmat
* Looginen pommi
* Snifferi
* Näppäilytallennin
* Piilohallintaohjelma
* Scareware

 |
|  |
| Piratismi | 
* BitTorrent (Pirate Bay)
* Crack
* Tekijänoikeuden loukkaus (eli piratismi)
* Takaisinmallinnus (engl. reverse engineering)

 |
|  |
| Tunnettuja rikollisia | 
* Mark Abene
* Cozy Bear -ryhmä
* Fancy Bear -ryhmä
* GNAA
* Goatse Security -ryhmä (weev)
* Kevin Mitnick
* Kevin Poulsen
* Lulz Security -ryhmä (Sabu)
* Gary McKinnon
* Lauri Love
* MafiaBoy
* Lizard Squad -ryhmä

 |

 |
|  |
| Torjunta | 

|  |  |
| --- | --- |
| Oikeusjärjestelmä | 
* Tietotekniikkarikollisuus
* Nettipoliisi (Nettivinkki, FBI)

 |
|  |
| Mielipidevaikuttaminen | 
* Kiusaamiseen puuttuminen
* Me Too -kampanja

 |
|  |
| Suojausohjelmat | 
* Tunkeilijan havaitsemisjärjestelmät (Palomuuri)
* Virustorjunta

 |

 |
|  |
| *Verkkorikollisuuden menetelmiä käytetään myös **kansalaisvaikuttamisessa** ja **sodankäynnissä*** |

 |